వాషింగ్టన్, 26-08-2017: వివాదాస్పద వ్యాఖ్యలు, వెరైటీ ట్వీట్లు.. ఆ ట్వీట్లలో కూడా స్పెల్లింగ్ మిస్టేక్లు, విదేశాలపై తిట్లు, దాసోహమన్నవారిపై పొగడ్తలు.. ఇదీ అమెరికా అధ్యక్షుడు డోనాల్డ్ ట్రంప్ తీరు. ట్విటర్లో ట్రంప్కు ఏకంగా 3 కోట్ల 67 లక్షల మంది ఫాలోవర్స్ ఉన్నారంటే.. సోషల్ మీడియాలో ఏ స్థాయిలో రాజ్యమేలుతున్నారో ఇట్టే అర్థం చేసుకోవచ్చు. ఆయన ట్వీట్లు చేయడం మానేస్తే ట్విటర్ ఎంత ఆదాయాన్ని కోల్పోయే అవకాశాలున్నాయనే దానిపై వార్తలు కూడా షికార్లు చేశాయి.. ట్రంప్ ట్వీట్  చేశారంటేనే వైరల్. ఒకరిని తిట్టడమో లేక ఏదైనా వివాదాస్పద వ్యాఖ్యలు చేయడమో అందులో తప్పక ఉంటుందని అందరి ప్రగాఢ నమ్మకం. ఆ నమ్మకాన్ని వమ్ము చేయకూడదనేనేమో.. తాజాగా మరో వివాదాస్పద ట్వీట్ను ట్రంప్ రీట్వీట్ చేశారు. ట్రంప్ చేసిన రీట్వీట్పై సోషల్ మీడియాలో దుమారం రేగుతోంది.అమెరికా మాజీ అధ్యక్షుడు ఒమామా, ప్రస్తుత అధ్యక్షుడు డోనాల్డ్ ట్రంప్.. జాతుల రీత్యా.. ఒకరు ఒబామా నల్లజాతీయుడయితే ట్రంప్ శ్వేతజాతీయుడు. ఒబామా బ్లాక్ అండ్ వైట్ ఫోటోపై.. ట్రంప్ కలర్ఫులో పోటోను ఉంచుతూ.. సూర్యగ్రహణాన్ని పోల్చేలా ఓ ఫోటోల కూర్పును ఓ వ్యక్తి ట్వీట్ చేశాడు. సూర్యుడి కక్ష్యలోకి చంద్రుడు వచ్చి.. సూర్యుడిని కనిపించనీయకుండా చేసినట్లు.. ఒబామా, ట్రంప్ ఫోటోలను అమర్చారు. దీన్ని ట్రంప్ రీట్వీట్ చేయడంతో సోషల్ మీడియాలో మరో వివాదం చెలరేగింది. ట్రంప్ చేసిన ఈ ట్వీట్తో ఒబామా అభిమానులు, నల్లజాతీయులు ఆగ్రహం వ్యక్తం చేస్తున్నారు. ఇది జాత్యాహంకారమేనని విమర్శిస్తున్నారు. మరికొందరయితే ఒబామా మంచితనాన్ని ట్రంప్లో ఉన్న చెడు.. ఓవర్టేక్  చేస్తోందని ఫన్నీ కామెంట్స్ విసురుతున్నారు. ఏదిఏమైనా ఒక మాజీ అధ్యక్షుడిని అవమానించే పద్ధతిలో ట్వీట్ చేయడం తగదని పలువురు హితవు పలుకుతున్నారు.
vashington, 26-08-2017: vivaadaaspada vyaakhyalu, verity tweetlu.. aa tweetlalo kuudaa spelling misteklu, videsaalapai titlu, dasohamannavaripai pogadtalu.. idhee america adhyakshudu donald trump teeru. twiterlo trumpku ekamgaa 3 kotla 67 lakshala mandi phalovers unnarante.. soshal medialo e sthaayilo raajyamelutunnaaro itte artham chesukovachhu. aayana tweetlu cheyadam maanesthe twiter entha aadaayaanni kolpoye avakaasaalunnaayane daanipai vaartalu kuudaa shikarlu chesaayi.. trump tweet  chesarantene vairal. okarini tittadamo leka edaina vivaadaaspada vyaakhyalu cheyadamo andulo tappaka untundani andari pragaada nammakam. aa nammakaanni vammu cheyakudadanenemo.. taajaagaa maro vivaadaaspada tweetnu trump reatveet chesaru. trump chesina retweatepy soshal medialo dumaram regutondi.america maji adhyakshudu omama, prastuta adhyakshudu donald trump.. jaatula reetya.. okaru obama nallajaatiiyudayithe trump swetajaatiiyudu. obama black and white photopai.. trump kalarfulo potonu unchutuu.. suuryagrahanaanni polchela oo photola kuurpunu oo vyakti tweet cheshaadu. suryudi kakshyaloki chandrudu vachi.. suuryudini kanipinchaneeyakundaa chesinatlu.. obama, trump photolanu amarchaaru. deenni trump reatveet cheyadamtho soshal medialo maro vivaadam chelaregindi. trump chesina ee tweettho obama abhimaanulu, nallajaatiiyulu aagraham vyaktam chestunnaru. idhi jaatyaahankaaramenani vimarsistunnaaru. marikondarayite obama manchitanaanni trumplo unna chedu.. overtek  chestondani funney comments visurutunnaaru. ediyemaina oka maji adhyakshudini avamaaninche paddhatilo tweet cheyadam tagadani paluvuru hitavu palukutunnaru.